विवाद की जांच करने पहुंची आयोग
धनवारथाना क्षेत्र के सिरसाय गांव में जमीन विवाद को लेकर दो गुटों के बीच हुई मारपीट के मामले की जांच को लेकर झारखण्ड सरकार अल्पसंख्यक आयोग के उपाध्यक्ष याकूब अंसारी, सीनयर वकील दामोदर गोप, प्रदीप पासवान, रामदेव विश्वबंधु शामिल थे। बीते 8 दिसंबर को राजू राय और अब्दुल हमीद के नेतृत्व में दो गुटों के बीच जमीन विवाद को लेकर जमकर मार पीट और घर में अगलगी की घटना हुई थी। दोनों पक्षों की ओर से धनवार थाना में मुकदमा दर्ज कराया गया था। पुलिस ने दोनों पक्षों से तीन लोगों को जेल भेजा था।
क्या है मामला
धनवारअंचल के सिरसाय गांव में खाता 07 प्लाट नं 448 रकबा 4 एकड़ 11 डी जमीन को 1989 में सिरसाय के इंद्र राय, नागेश्वर राय से गांव के अब्दुल हमीद ने खरीदी थी। लेकिन बाद में कई लोगों ने उस जमीन पर दावा किया। फिर राजू राय, सरयू राय नकुल राय ने सीलिंग एक्ट के तहत न्यायालय में जमीन विवाद को सुलझाने की फरियाद की, लेकिन मामला लंबित रहा। इसी को लेकर मारपीट हुई थी। जांच टीम के साथ जिप सदस्य सह माले नेता किशोरी अग्रवाल, मुखिया प्रतिनिधि राजेंद्र राय के बीच प्रत्यक्षदर्शियों का बयान कलमबद्ध किया गया। जबकि उपाध्यक्ष ने दोनों पक्षों से समझौता करने की बात कही। लेकिन एक पक्ष के राजू राय ने कहा की अगर न्यायालय उसके पक्ष में निर्णय देती है तो इस जमीन से कोई सरोकार नहीं रहेगा। दूसरे पक्ष के हमीद के परिजनों ने कहा की समझौता के लिए तैयार हैं।
hin_Deva hin_Deva hin_Deva hin_Deva